
Здравейте,


Имам договор за екскурзия до Турция за края на Септември, договора е подписан през м. Февруари и е заплатено капаро.  

Предвид ситуацията с COVID-19 се притесняваме да пътуваме, и при разговор с туроператор поискахме да се откажем от екскурзията а за сумата която сме дали като капаро да ни бъде издаден ваучер който да използваме догодина. Отговора им беше следния:


 “Границите са отворени, хотела работи и в тази връзка няма основание за анулиране на договора от наша страна.  

Задължителната карантина отпадна на 15.07 като условието е да се направи PCR тест 72 ч. преди да се върнат в БГ. Теста се прави в курорта, където са клиентите като турските партньори ще имат информация как и къде се правят тези тестове. За тези, които не желаят да направят тест остава валидна карантината от 14 дни.”


Имаме ли правно основание да си изискваме парите да бъдат върнати или поне да ни бъде издаден ваучер от фирмата ?


 

Отказ от организирано пътуване до Турция
========================================

 

Здравейте, г-н Николаев,


смятам, че можете да се позовете на разпоредбата на чл. 89, ал. 5 и ал. 6 от Закона за туризма – пътуващият има право да прекрати договора за туристически пакет преди започването на изпълнението на туристическия пакет, без да заплаща никаква такса за прекратяване в случай на непреодолими и извънредни обстоятелства, настъпили или случващи се в мястото на дестинацията или в непосредствена близост до него, които засягат значително изпълнението на туристическия пакет или превоза на пътници до дестинацията.  

(6) При прекратяване на договора за туристически пакет съгласно ал. 5 пътуващият има право на пълно възстановяване на всички направени плащания за туристическия пакет, но няма право на допълнително обезщетение.


Поздрави,  

адв. Николина Митова  

тел. 0898 303092


